Kulturno društvo »SVOBODA« Deskle vabi

**na 4. predstavo za ABONMA in IZVEN**

**v petek, 19. februarja 2016, ob 20. uri**

**- kulturni dom v Desklah -**

Gostovalo bo Slovensko narodno gledališče DRAMA Ljubljana:

Yasmina Reza: **ART** (komedija)

Režija: Žarko Petan

Igrajo: Aleš Valič, Jernej Šugman in Bojan Emeršič

Francoska pisateljica Yasmina Reza je zvezda na evropskem gledališkem nebu. Svojo kariero je začela kot igralka, nadaljevala kot scenaristka in avtorica priredb proze za gledališče.

Njena zgodba je preprosta in govori o treh prijateljih, ki živijo ustaljeno, bolj ali manj uspešno življenje. Ko pa eden od njih kupi drago, a nekoliko nenavadno umetniško delo, se prijateljstvo nevarno zamaje …Spretno napisana in duhovita konverzacijska igra z blagim posmehom razkriva nevroze in občutljivost sodobnega urbanega človeka. Ta je na prvi pogled samozavesten in samozadovoljen, a v resnici zadostujejo že malenkosti, da se njegov urejeni in ustaljeni svet začne krhati.

Najbrž je prav s to identifikacijsko točko, ki očitno zadeva v živo in presega nacionalne omejitve, mogoče pojasniti fenomen evropskega uspeha igre **»Art«.**

Če dodamo k temu še tri »paradne« moške vloge, je razlogov za radovednost več kot dovolj.

## Več na [www.drama.si](http://www.drama.si)

Na voljo so tudi vstopnice za IZVEN.

Dodatne informacije in rezervacije – [kd.svoboda@siol.net](mailto:kd.svoboda@siol.net)

Abonma sofinancira Občina Kanal ob Soči.